เรื่องร้องเรียน (น้ำท่วม,คลอง) วันที่ 2023-06-16 15:13:10 — แขวงลำผักชี เขตหนองจอก กรุงเทพมหานคร
บริเวณริมคลองลำต้นกล้วยช่วงมูลนิธิดารุ้ลมัวะซีนีนจนถึงสะพานข้ามคลองลำต้นกล้วยที่แยกจากคลองลำปะทิวมีผักตบชวาค่อนข้างเยอะและขยายพันธุ์อย่างรวดเร็ว จึงทำให้เต็มคลอง  ผักตบชวาเป็นอุปสรรคต่อการระบายน้ำ เนื่องจากผักตบชวาไปลดการไหลของน้ำลงประมาณ  ๔๐ % และ ผักตบชวาเป็นที่อยู่อาศัยของสัตว์ที่เป็นพาหะนำโรค เช่น หอยไบธีเนียที่เป็นพาหะนำโรคพยาธิใบไม้ในตับ เป็นที่อยู่อาศัยของลูกน้ำยุงลาย พาหะนำโรคไข้เลือดออก เพื่อสภาพแวดล้อมและสุขอนามัยที่ดีของของสมาชิกชุมชนที่อาศัยอยู่ริมคลองลำต้นกล้วยจึงได้แจ้งขอความอนุเคราะห์จากทางงานโยธา สำนักงานเขตหนองจอกไปเมื่อ ๓ สัปดาห์ที่แล้ว แต่ยังไม่ได้รับการติดต่อหรือแจ้งมาว่าจะดำเนินการ  อันที่จริงคลองลำต้นกล้วยก็ไม่เคยได้รับการขุดลอกเข่นกัน เท่าที่จำได้เคยเห็นมีการจกที่คลองเป็นจุดๆ ตอนเดือนพฤศจิกายน ปี ๒๕๖๓ แต่ปัญหาเร่งด่วนที่ควรได้รับการแก้ไขตอนนี้คือเรื่องผักตบชวา ซึ่งสมาชิกชุมชนเคยได้ลงไปนำขึ้นมาเช่นกัน แต่ด้วยความที่ริมตลิ่งของคลองชัน และ มีแต่ผู้หญิงสูงอายุจึงเป็นอุปสรรคในการดำเนินการ